ཕ་མ་ལ་ལས་བྱིས་པའི་ཡོན་ཏན་མི་མཐོང་བར་རྒྱུན་དུ་བྱིས་པའི་སྐྱོན་ཆ་བརྩི་བར་བྱེད་ལ།ཁོར་ཡུག་ལ་མི་བལྟ་བར་བྱིས་པར་སྐྱོན་འཚང་འདྲུ་བ་དང་རྡུང་རྡེག་བྱེད་པའང་ཡོད།དེ་ལས་ཀྱང་བྱིས་པ་གཞན་པའི་ཡོན་ཏན་དྲངས་ནས་རང་གི་བྱིས་པའི་སྐྱོན་བརྗོད་པ་དེས་བྱིས་པའི་རང་བཀུར་དང་བརྩོན་སེམས་གཅོག་པར་བྱེད།དེ་ལྟར་ཕ་མའི་གདེང་འཇོག་ཐོབ་དཀོན་པའི་བྱིས་པ་ནི་ཡུན་གྱིས་རང་བཀུར་དང་རང་རྟོན་གྱི་སེམས་ཆག་སྟེ།གཤིས་ཀ་གྱོང་ལ་གཞན་དང་འབྲེལ་འདྲིས་བྱེད་པར་མི་དགའ་བ་ཞིག་ཏུ་འགྱུར་བ་རེད།།